නිර්මාල්ටත් වත්සලාටත් උපාලි මාමාගේ ආරාධනය ඉමහත් සතුටට කරුණක් විය. තමන්ට ඉන්න හිටින්නට හරිහැටි ගෙයක් දොරක් නොමැති නිසා ආර්ථිකයෙන් මිරිකෙමින් සිටි ඔවුන්ට පිපාසයට දිය දෝතක් ලැබුණා හා සමාන විය. අවමංගල වැඩකටයුතු අවසන් වී හත් දවසේ බණටත් දානයටත් උපාලි මාමාගේ නිවසේ නතරව සිටි සැවොම පිටත් වූහ. නිර්මාල්ද වත්සලා සමඟින් පිටත් වීමට පෙර උපාලි මාමාට පැවසුවේ තවත් සති දෙකකින් තමන් මෙම නිවසේ නතර වීමට පැමිණීමට අදහස් කරන සිටින බවය. නිර්මාල් හා වත්සලා තමන්ගේ බඩු බාහිරාදිය ද රැගෙන උපාලි මාමාගේ නිවසේ නතර වීමට පැමිණියෝය. නිවස අස්පස් කර බඩු බාහිරාදියද පිළිවෙළට තැබීම වත්සලා අතින් සිදුවිය. පසුදින සිට ඔවුන් තිදෙනාට උයා පිහා නිවසට වී වැඩක් පළක් කිරීම වත්සලාගේ පුරුද්දක් විය. උපාලි මාමාද හවස් වරුවේ නිවසට පැමිණ ඔහුගේ කාමරයටම වී කාලය ගෙවයි. කෑම වේලාවට පමණක් කාමරයෙන් එළියට එන ඔහු කිසිවකුත් සමඟ කතා බහා නොකරන්නේය. ඒ ඔහුගේ හැටිය.
නිවස අස්පස් කිරීම සිදු වූයේ කාගේ අතින් ද?
වත්සලා අතින්